И ПРЕКРАТЯВАНЕ НА ПРОЦЕДУРАТА
 (9)
 С писмо до Комисията от 11 май 2015 г. жалбоподателят официално оттегли жалбата си.
 (10)
 В съответствие с член 14, параграф 1 от основния антисубсидиен регламент, когато жалбоподателят оттегли жалбата си, процедурата може да се прекрати, освен ако това не би било в интерес на Съюза.
 (11)
 Комисията сметна, че настоящата антисубсидийна процедура следва да се прекрати, тъй като при разследването не бяха открити никакви основания да се счита, че прекратяването ѝ не би било в интерес на Съюза. Заинтересованите страни бяха съответно информирани и им беше предоставена възможност да изразят мнението си. Комисията не получи коментари, от които може да се направи изводът, че прекратяването на процедурата не е в интерес на Съюза
 (12)
 Поради това Комисията стигна до заключението, че антисубсидийната процедура по отношение на вноса в Съюза на студеновалцувани плоски продукти от неръждаеми стомани с произход от КНР следва да бъде прекратена без налагане на мерки.
 3. ОТМЯНА НА РЕГЛАМЕНТ ЗА ИЗПЪЛНЕНИЕ (ЕС) No 1331/2014
 (13)
 С оглед на гореизложеното регистрационният режим на вноса за целите на антисубсидийното разследване в съответствие с член 24, параграф 5 от основния антисубсидиен регламент следва да бъде прекратен. Поради това Регламент за изпълнение (ЕС) No 1331/2014 следва да бъде отменен.
 (14)
 Настоящият регламент е в съответствие със становището на комитета, създаден съгласно член 15, параграф 1 от Регламент (ЕО) No 1225/2009,
 ПРИЕ НАСТОЯЩИЯ РЕГЛАМЕНТ:
 Член 1
 Антисубсидийната процедура по отношение на вноса в Съюза на студеновалцувани плоски продукти от неръждаеми стомани с произход от Китайската народна република, понастоящем класирани в кодове по КН 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 и 7220 20 89, се прекратява.
 Член 2
 Регламент за изпълнение (ЕС) No 1331/2014 за въвеждане на регистрационен режим за вноса на студеновалцувани плоски продукти от неръждаеми стомани с произход от Китайската народна република и Тайван се отменя.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 юли 2015 година.
 За Комисията
 Председател
 Jean-Claude JUNCKER
 (1) ОВ L 188, 18.7.2009 г., стр. 93.
 (2) ОВ C 267, 14.8.2014 г., стр. 17.
 (3) ОВ C 196, 26.6.2014 г., стр. 9.
 (4) Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (ОВ L 343, 22.12.2009 г., стр. 51).
 (5) Регламент за изпълнение (ЕС) 2015/501 на Комисията от 24 март 2015 г. за налагане на временно антидъмпингово мито върху вноса на студеновалцувани плоски продукти от неръждаеми стомани с произход от КНР и Тайван (ОВ L 79, 25.3.2015 г., стр. 23).
 (6) Регламент за изпълнение (ЕС) No 1331/2014 на Комисията от 15 декември 2014 г. за въвеждане на